gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
આઇટી અને ફાર્મા-શૅરની આગેવાનીમાં સુધારાની આગેકૂચ
You need an iframes capable browser to view this content.
સિગારેટ-ટોબૅકો શૅરોમાં તેજીનો કશ : ઑટો ઉદ્યોગના શૅરમાં વેચાણનો વસવસો : બૅન્કિંગ સેક્ટરનાં સાઇડ કાઉન્ટર્સ જોરમાં
શૅરબજારનું ચલકચલાણું - અનિલ પટેલ
બજેટના વળતા દિવસે રિલીફ રૅલીનો ઊભરો શમી ગયો છે. વૈશ્વિક પરિબળો પર નજર રાખતાં માર્કેટમાં કન્સોલિડેશન જેવું કોઈક કામે લાગ્યું હોય એમ જણાય છે. અમેરિકન ફેડની બેઠકમાં વિકાસના સંજોગ સારા હોવાની નોંધ લેતાં વ્યાજદરમાં નવો વધારો અત્યારપૂરતો નહીં કરવાનો નિર્ણય લેવાયો છે. વીઝા પૉલિસી કડક બનાવતા ખરડાને કાનૂની રૂપ આપવા ટ્રમ્પ સરકાર એક્ઝિક્યુટિવ ઑર્ડર જારી કરવા નથી માગતી એવા અહેવાલ પણ વહેતા થયા છે. બજેટમાં ગેમ-ચેન્જર કે બહેતરીન જેવું કાંઈ નથી, પરંતુ જે ખરાબ જોગવાઈ આવવાની માર્કેટને આશંકા હતી એ આવી નથી. નેગેટિવિટીનો અભાવ બજારને ગમી ગયો છે. હવે પછીનું મહત્વનું ટ્રીગર ઉત્તર પ્રદેશ સહિતનાં રાજ્યોનાં ચૂંટણી પરિણામ બનશે.
બાય ધ વે, પરોક્ષ વેરાના મામલે આ વખતનું બજેટ નવા બોજવિહોણું હોઈ રાહતભર્યું છે, પરંતુ મિત્રો, આ ખુશી લાંબી ચાલવાની નથી! જુલાઈમાં જીએસટી આવવા દો. સર્વિસ ટૅક્સ સહિત પરોક્ષ વેરાનો બોજ આવવાનો છે. રાજ્યોની ચૂંટણીઓ પણ ત્યાં સુધીમાં પતી ગઈ હશે. ગુજરાતની ચૂંટણી પણ વહેલી આવવાની વાતો થાય છે.
બીએસઈનું આજે લિસ્ટિંગ થશે
શૅરદીઠ ૮૦૬ રૂપિયાની ઇશ્યુ પ્રાઇસ સાથે મૂડીબજારમાં આવેલા બીએસઈના શૅરનું આજે શુક્રવારે એનએસઈ ખાતે લિસ્ટિંગ થવાનું છે. ગ્રે માર્કેટમાં શૅરના પ્રીમિયમ ૧પ૦ રૂપિયા આસપાસ ચાલી રહ્યા છે. ઉપરમાં તો એ ૧૬પ રૂપિયા સુધી ગયા હતા. ઇશ્યુ ધારણા કરતાં ઘણો વધુ પ૧ ટાઇમ ભરાયો છે. રીટેલ ર્પોશન છ ગણાથી વધુ છલકાયો છે. મિનિમમ ઍપ્લિકેશનના ફોર્મના રેટ આના લીધે ૭પ૦ રૂપિયા (ઉપરમાં ૮પ૦ રૂપિયા) થયા હતા એ ઘટીને ૬૦૦ રૂપિયા આસપાસ આવી ગયા હતા. ગ્રે માર્કેટમાં કમસેકમ ૯૪૦-૯પ૦ રૂપિયાની આસપાસના ભાવે થવું જોઈએ. ઇન્ટ્રા-ડેમાં ૧૦૦૦ રૂપિયા પ્લસનો આંક જોવાય તો ય નવાઈ નહીં.
ગઈ કાલે સેન્સેક્સ ૮પ પૉઇન્ટના સુધારામાં ર૮,રર૭ નજીક તો નિફ્ટી ૧૮ પૉઇન્ટ વધીને ૮૭૩૪ બંધ હતા. સેન્સેક્સના ૩૦માંથી ૧પ તો નિફ્ટીના પ૧માંથી ર૬ શૅર નરમ હતા. મિડ કૅપ-સ્મૉલ કૅપ ઇન્ડેક્સ એકાદ ટકો વધીને આવતાં માર્કેટ-બ્રેડ્થ હકારાત્મક રહી હતી. આઇટી, ટેક્નૉલૉજી, ટેલિકૉમ, હેલ્થકૅર અને કન્ઝ્યુમર ડ્યુરેબલ્સ ઇન્ડેક્સ દોઢથી સવાબે ટકા જેવા વધેલા હતા. ઇન્ફ્રા ઇન્ડેક્સ માઇનસમાં હતો. રિયલ્ટી, પાવર, ફાઇનૅન્સ અને મેટલ બેન્ચમાર્ક નામ કે વાસ્તે સુધારામાં હતા.
વિજયા બૅન્ક ચાર વર્ષની ટોચે
વિજયા બૅન્ક દ્વારા ડિસેમ્બર ક્વૉર્ટરમાં બમ્પર રિઝલ્ટની અસરમાં ગઈ કાલે બન્ને બજાર ખાતે આશરે ૧૧પ લાખ શૅરના કામકાજમાં ર૦ ટકાની ઉપલી સર્કિટ મારીને ૬૪ રૂપિયા થયો હતો જે જાન્યુઆરી ર૦૧૩ પછીની ટોચે છે. ભાવ છેલ્લે ૬૩.૯૦ રૂપિયા બંધ હતો. ૧૦ રૂપિયાની ફેસવૅલ્યુ સામે બુકવૅલ્યુ ૬૬ રૂપિયા છે. વર્ષ પૂર્વે ૧ર ફેબ્રુઆરીએ શૅરમાં ર૯ રૂપિયાની બૉટમ બની હતી. બૅન્ક દ્વારા ડિસેમ્બર ક્વૉર્ટરમાં ૩૩૮ ટકાના વૃદ્ધિદર સાથે ર૩૦ કરોડ રૂપિયાથી વધુ ચોખ્ખો નફો દર્શાવ્યો છે. ગ્રોસ તથા નેટ એનપીએ ઘટ્યા છે. બીએસઈ ખાતે છેલ્લે ૧.૮પ લાખ શૅરના બાયર ઊભા હતા. અન્ય બૅન્કિંગ શૅરમાં ગઈ કાલે સિટી યુનિયન બૅન્ક ૧૬૧ રૂપિયા નજીક નવું શિખર સર કરીને સવાચાર ટકાની આગેકૂચમાં ૧૬૦ રૂપિયા હતો. ફેસવૅલ્યુ એક રૂપિયો છે. ઇન્ડિયન બૅન્ક તથા આઇડીબીઆઇ બૅન્ક પણ નવી ઐતિહાસિક ટૉપ બનાવી અનુક્રમે બૅન્કિંગ સેક્ટરના ૪રમાંથી ૩૪ શૅર અપ હતા. કૉર્પોરેશન બૅન્ક ૯ ટકા, યુકો બૅન્ક ૬.ર ટકા, દેના બૅન્ક ૬.૪ ટકા, ફેડરલ બૅન્ક પ.૬ ટકા, યુનાઇટેડ બૅન્ક છ ટકા, બૅન્ક ઑફ મહારાષ્ટ્ર પાંચ ટકા, જેકે બૅન્ક પ.ર ટકા, પંજાબ-સિંધ બૅન્ક પ.ર ટકા ઊંચકાયા હતા. સામે આરબીએલ, યસ બૅન્ક, ઇન્ડ્સઇન્ડ જેવી જાતો દોઢથી પોણાબે ટકા ડાઉન હતી.
આઇટી-ફાર્મા શૅરમાં રિલીફ રૅલી
ટ્રમ્પ ઍડ્મિનિસ્ટ્રેશન એચવન-બી વીઝા અંગેના એક્ઝિક્યુટિવ ઑર્ડર જારી નહીં કરે એવા નર્દિેશ મળતાં આઇટી શૅર ગઈ કાલે ઉત્સાહમાં આવ્યા હતા અને એની હૂંફ ફાર્મા સેક્ટર સુધી પહોંચી હતી. ગઈ કાલે આઇટી ઇન્ડેક્સ ૯૪ર૧ની ઇન્ટ્રા-ડે બૉટમથી ઉપરમાં ૯૬૯૭ થઈ અંતે ૧.૮ ટકા વધીને ૯૬૩પ બંધ હતો. અત્રે પ૮માંથી ૪૦ શૅર પ્લસમાં હતા. ઇન્ફોસિસ બે ટકા તથા ટીસીએસ ૧.૭ ટકા વધીને આવતાં સેન્સેક્સને ૬ર પૉઇન્ટ મળ્યા હતા. વિપ્રો નહીંવત્ નરમ હતો. અન્ય કાઉન્ટરમાં ટેક મહિન્દ્રા ર.૯ ટકા, ઓરેકલ ૬.૪ ટકા, એસક્યુએસ ત્રણ ટકા, સોનાટા સૉફ્ટવેર ૩.૬ ટકા, સુબેક્સ ૭.૬ ટકા, એઇડ કે માઇલ્સ ર.૭ ટકા, નીટ ટેક્નૉલૉજી બે ટકા, રોલ્ટા બે ટકા વધેલા હતા.
ફાર્મા ઉદ્યોગના ૧૩૮માંથી ૭૯ શૅર સુધર્યા હતા. ડિવીઝ લૅબ ૬.૩ ટકા વધીને ૭૩૮ રૂપિયા હતો. વિન્ટાક, મંગલમ્ ડ્રગ્સ, મર્ક, મેડીકામૅન, ક્લેરિસ, જેબી કેમિકલ્સ, અલકેમ જેવી જાતો ૪થી ૬ ટકા ઊંચકાઈ હતી. હેલ્થકૅર ઇન્ડેક્સ ૬૯માંથી ૪૧ શૅરના સુધારામાં ૧.૮ ટકા વધ્યો હતો. સન ફાર્મા ર.૬ ટકા વધીને ૬૪૧ રૂપિયા, ડૉ. રેડ્ડીઝ લૅબ ૩.૩ ટકા વધીને ૩૦૯૬ રૂપિયા, સિપ્લા બે ટકા વધી પ૮૪ રૂપિયા તથા લુપિન પોણો ટકો વધી ૧૪૮૩ રૂપિયા બંધ હતો. હેલ્થકૅર, ગ્લેનમાર્ક, બાયોકોન, નાટકો ફાર્મા એકથી ત્રણ ટકા અપ હતા. ટૉરન્ટ ફાર્મા, ગ્લેક્સો, ડૉ લાલ પેથ લૅબ, શિલ્પા મેડી, પિરામલ એન્ટરપ્રાઇઝ, ન્યુલૅન્ડ લૅબ જેવી જાતો સવાથી અઢી ટકા ડાઉન હતી.
હેવીવેઇટ્સ આઇટીસીનો શૅર સુધારાની હૅટ-ટ્રિકમાં ગઈ કાલે ૨૮૦ રૂપિયાની નજીકની સર્વોચ્ચ સપાટી બનાવી છેલ્લે ૧.૬ ટકા વધીને ૨૭૪ રૂપિયા બંધ રહેતાં સેન્સેક્સને ૩૯ પૉઇન્ટનો લાભ થયો હતો. બન્ને બજાર ખાતે કુલ મળીને ૩૧૭ લાખ શૅરનું વૉલ્યુમ થયું હતું. ફેસવૅલ્યુ એક રૂપિયાવાળો આ શૅર ૨૯ ફેબ્રુઆરીએ ૧૭૯ રૂપિયાના વર્ષને તળિયે હતો. બુકવૅલ્યુ ૨૮ રૂપિયા આસપાસ છે. ગઈ કાલે કંપનીનું માર્કેટ કૅપ ૩.૩૨ લાખ કરોડ રૂપિયાની નજીક જતાં એ ટીસીએસ અને રિલાયન્સ ઇન્ડસ્ટ્રીઝ બાદ હવે ત્રીજા નંબરની મોટી કંપની બની ગઈ છે. પિયર ગ્રુપ અર્થાત્ આઇટીસીની જેમ સિગારેટ-ટોબૅકો બિઝનેસના અન્ય શૅરમાં પણ તેજીનો સારો એવો કશ જોવાયો હતો. ગોડફ્રે, ફિલિપ્સ ઉપરમાં ૧૦૬૨ રૂપિયા થઈ અંતે ૧.૩ ટકા વધીને ૧૦૩૫ રૂપિયા, વીએસટી ઇન્ડસ્ટ્રીઝ ૨૫૦૧ રૂપિયાની ઇન્ટ્રા-ડે હાઈ બનાવી ૦.૭ ટકા વધીને ૨૪૮૯ રૂપિયા તથા ગોલ્ડન ટોબૅકો ૪.૪ ટકાના ઉછાળે ૬૬ રૂપિયા બંધ હતા. પાનપરાગ ફેમ કોઠારી પ્રોડ્ક્ટસ રોજના લગભગ ૨૦૦૦ શૅર સામે ગઈ કાલે ૯૩૦૦૦ શૅરના કામકાજમાં ઉપરમાં ૨૦૫ રૂપિયા થઈ અંતે ૧૬ ટકાના જમ્પમાં ૧૯૮ રૂપિયા બંધ હતો.
ઑટો-શૅરમાં વેચાણના આંકડાની અસર
બજેટના દિવસે સાડાત્રણ ટકાનો જમ્પ લીધા પછી ઑટો ઇન્ડેક્સ ગઈ કાલે વાસ્તવિક ધરતી ઉપર આવી ગયો હતો. ૧૩માંથી ૧૦ શૅરની પીછેહઠમાં ઇન્ડેક્સ એક ટકો ડાઉન હતો. જાન્યુઆરી મહિનાના વેચાણના આંકડાની અસર શૅરના ભાવ પર સ્પષ્ટ દેખાતી હતી. મારુતિ સુઝુકી ૬૨૧૬ રૂપિયાની નવી સર્વોચ્ચ સપાટી બતાવી પ્રૉફિટ-બુકિંગમાં નીચામાં ૬૧૩૨ રૂપિયા થઈ અંતે અડધો ટકો ઘટી ૬૧૪૪ રૂપિયા હતો. તાતા મોટર્સનું જાન્યુઆરી મહિનાનું વેચાણ એક ટકો ઘટીને આવતાં ભાવ ૧.૭ ટકા ઘટીને ૫૩૨ રૂપિયા બંધ હતો. હીરો મોટોકૉર્પ વેચાણમાં ૧૩.૫ ટકાના ઘટાડા પાછળ ૩૨૧૭ રૂપિયાની ઇન્ટ્રા-ડે બૉટમ બાદ પોણાબે ટકા ઘટી ૩૨૨૬ રૂપિયા, બજાજ ઑટોનું વેચાણ ૧૮ ટકા ડાઉન થતાં શૅર ૧.૭ ટકા ઘટીને ૨૮૦૯ રૂપિયા તથા મહિન્દ્ર ઍન્ડ મહિન્દ્રનું ઑટો સેલ્સ ૧૦ ટકા ઘટતાં ભાવ અઢી ટકા ઘટીને ૧૨૬૪ રૂપિયા બંધ હતો. એમએસએલ ઇસુઝુનું વેચાણ વીસેક ટકા વધીને આવતાં ભાવ ૩.૮ ટકા ઊંચકાયો હતો. અન્ય ઑટો શૅરમાં ટીવીએસ મોટર્સ સવા ટકો નરમ હતો. અશોક લેલૅન્ડ ત્રણ ટકા વધીને બંધ હતો. ક્યુમિન્સ ઇન્ડિયા પ્રોત્સાહક પરિણામ પાછળ ૯૧૯ રૂપિયાની ઇન્ટ્રા-ડે હાઈ બનાવી ૬.૩ ટકાના જમ્પમાં ૯૦૨ રૂપિયા હતો.
તાતા ગ્લોબલ બિવરેજિસનો કન્સોલિડેટેડ ત્રિમાસિક ચોખ્ખો નફો ૧૧૯ ટકા વધીને ૧૪૫ કરોડ રૂપિયા આવતાં શૅર ગઈ કાલે છ ગણા કામકાજમાં સાડાપાંચ ટકા ઊછળીને ૧૩૭ રૂપિયા ઉપર બંધ હતો.
શ્રી રેણુકા શુગરની ત્રિમાસિક ચોખ્ખી ખોટ ૨૪ કરોડ રૂપિયાથી વધીને ૪૨ કરોડ રૂપિયા થતાં ભાવ ગઈ કાલે નીચામાં ૧૪.૫૦ રૂપિયા થઈ એક ટકાના ઘટાડે ૧૫.૩૫ રૂપિયા બંધ હતો.
પીડિલાઇટ ઇન્ડસ્ટ્રીઝે ૧.૭ ટકાના વધારામાં ૨૦૩ કરોડ રૂપિયાના કન્સોલિડેટેડ ત્રિમાસિક નેટ પ્રૉફિટ સાથે સુસ્ત દેખાવ કરતાં શૅર બે ટકા જેવી નરમાઈમાં ૬૭૭ રૂપિયા નજીક હતો.
બજાજ ઑટોએ જાન્યુઆરી મહિનામાં ૧૮ ટકાના ઘટાડામાં ૨.૪૧ લાખ નંગનું વેચાણ કર્યું છે. શૅર ગઈ કાલે ૧.૭ ટકાની પીછેહઠમાં ૨૮૦૯ રૂપિયા નજીક બંધ હતો.
આરપીજી લાઇફ સાયન્સે ડિસેમ્બર ક્વૉર્ટરમાં અગાઉના ૪૭૦ લાખ રૂપિયા સામે ૬૦ લાખ રૂપિયાનો ચોખ્ખો નફો દર્શાવતાં શૅર સાડાછ ટકા તૂટીને ૪૪૫ રૂપિયા આસપાસ રહ્યો હતો.
અપાર ઇન્ડસ્ટ્રીઝે આવકમાં સવાત્રણ ટકાના ઘટાડા સામે ૫૪.૬ ટકાના વૃદ્ધિદરમાં ૪૩ કરોડ રૂપિયાનો ચોખ્ખો ત્રિમાસિક નફો કર્યો છે. ભાવ તેજીમાં ૬૮૯ રૂપિયાનું નવું ટોચ બતાવી છ ટકાની તેજીમાં ૬૬૬ રૂપિયા હતો.
ઍડ્વાન્સ એન્ઝિમમાં ૧૪ ફેબ્રુઆરીએ શૅર વિભાજન માટે ર્બોડ-મીટિંગમાં યોજાશે. શૅર દોઢ ટકો વધીને ૧૮૨૦ રૂપિયા નજીક બંધ હતો.
સોના કોયો સ્ટિયરિંગમાં વિદેશી જૅપનીઝ પ્રમોટર જેટેક્ટ કૉર્પો દ્વારા શૅરદીઠ ૮૪ રૂપિયાના ભાવે ઓપન ઑફરનો નિર્ણય લેવાયો છે. શૅર ગઈ કાલે બમણા કામકાજમાં નીચામાં ૮૦ રૂપિયા થઈ અંતે ૩.૬ ટકા ઘટીને ૮૧ રૂપિયા હતો.
ગોદરેજ ઇન્ડસ્ટ્રીઝ રોજના માંડ ૬૦૦૦ શૅર સામે ગઈ કાલે ૩.૪૬ લાખ શૅરના કામકાજમાં ૪૯૪ રૂપિયાના નવા શિખરે જઈ અંતે ૧૯ ટકાની તેજીમાં ૪૮૨ રૂપિયા હતો. ત્રિમાસિક પરિણામ ૧૪ ફેબ્રુઆરીએ છે.
વિજયા બૅન્ક દ્વારા ડિસેમ્બર ક્વૉર્ટરમાં ૫૨૬૧ લાખ રૂપિયાની સામે ૨૩,૦૨૮ લાખ રૂપિયાના ચોખ્ખા નફા સાથે બહેતર પરિણામ રજૂ થતાં ભાવ ૩૩ ગણા કામકાજમાં ૨૦ ટકાની ઉપલી સર્કિટમાં ૬૪ રૂપિયાની વર્ષની ટોચે જઈ અંતે ૬૩.૯૦ રૂપિયા હતો.
હેડલબર્ગ સિમેન્ટ્સ ત્રણ ગણા વૉલ્યુમમાં ઉપરમાં ૧૩૨ રૂપિયા થઈ અંતે ૬ ટકાની મજબૂતીમાં ૧૩૧ રૂપિયા હતો. ફેસવૅલ્યુ ૧૦ રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.